laion/Wikipedia-Exotic huggingface dataset:
মেসন মাউন্ট

মেসন টনি মাউন্ট (ইংরেজি: Mason Mount, ইংরেজি উচ্চারণ: /ˌmeɪsn maʊnt/; জন্ম: ১০ জানুয়ারি ১৯৯৯; মেসন মাউন্ট নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় খেলোয়াড় হিসেবে খেলে থাকেন। ২০০৫–০৬ মৌসুমে, ইংরেজ ফুটবল ক্লাব চেলসি অনূর্ধ্ব-২৩ এবং একাডেমির হয়ে খেলার মাধ্যমে মাউন্ট ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৭–১৮ মৌসুমে, চেলসির মূল দলে অন্তর্ভুক্ত হলেও একটি ম্যাচও না খেলে একই মৌসুমে ভিতেসে-এ ধারে যোগদান করেন এবং এই ক্লাবের হয়েই তিনি তার জ্যেষ্ঠ পর্যায়ের খেলোয়াড়ী জীবনের প্রথম ম্যাচ খেলেন। ভিতেসে-এ তিনি ১ মৌসুম অতিবাহিত করেছেন; যেখানে তিনি ২৯ ম্যাচে ৯টি গোল করেছেন। পরবর্তীতে তিনি ডার্বি কাউন্টির হয়ে ধারে খেলেছেন। ২০১৯–২০ মৌসুমে, তিনি ডার্বি কাউন্টিতে ধারে খেলা সম্পন্ন করে চেলসিতে যোগদান করেছেন। দলগতভাবে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপ। "List of players under written contract registered between 01/04/2017 and 30/04/2017" (PDF)। The Football Association। পৃষ্ঠা 2। সংগ্রহের তারিখ ১০ ফেব্রুয়ারি ২০১৮।  "Mason Mount"। Derby County F.C.। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৮।  "Mason Mount"। Chelsea F.C.। সংগ্রহের তারিখ ২০ জানুয়ারি ২০২৩।  "England's matches: The under 21's: 2010–20"। England Football Online। ৯ সেপ্টেম্বর ২০১৯। সংগ্রহের তারিখ ৬ অক্টোবর ২০১৯।  উইকিমিডিয়া কমন্সে মেসন মাউন্ট সংক্রান্ত মিডিয়া রয়েছে। চেলসির প্রাতিষ্ঠানিক ওয়েবসাইটে মেসন মাউন্ট[স্থায়ীভাবে অকার্যকর সংযোগ] (ইংরেজি) ফুটবল অ্যাসোসিয়েশনের প্রাতিষ্ঠানিক ওয়েবসাইটে মেসন মাউন্ট (ইংরেজি) সকারওয়েতে মেসন মাউন্ট (ইংরেজি) সকারবেসে মেসন মাউন্ট (ইংরেজি)
জেমস ড্যানিয়েল ম্যাডিসন

জেমস ড্যানিয়েল ম্যাডিসন (ইংরেজি: James Maddison; জন্ম: ২৩ নভেম্বর ১৯৯৬; জেমস ম্যাডিসন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লেস্টার সিটি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলে থাকেন। ইংরেজ ফুটবল ক্লাব কভেন্ট্রি সিটির যুব পর্যায়ের হয়ে খেলার মাধ্যমে ম্যাডিসন ফুটবল জগতে প্রবেশ করেন এবং এই ক্লাবের হয়ে খেলার মাধ্যমে ফুটবল খেলায় বিকশিত হয়েছেন। ২০১৩–১৪ মৌসুমে, কভেন্ট্রি সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। কভেন্ট্রি সিটিতে তিনি ৩ মৌসুম অতিবাহিত করেছেন; যেখানে তিনি ২৪ ম্যাচে ৪টি গোল করেছেন। পরবর্তীতে তিনি নরউইচ সিটি এবং আবেরডিনের মতো ক্লাবের হয়ে খেলেছেন। ২০১৮–১৯ মৌসুমে, তিনি ২৫ মিলিয়ন ইউরোর বিনিময়ে নরউইচ সিটি হতে লেস্টার সিটিতে যোগদান করেছেন। "Club list of registered players: As at 16th May 2015: Coventry City" (পিডিএফ)। The Football League। পৃষ্ঠা 44। ৪ মার্চ ২০১৬ তারিখে মূল (PDF) থেকে আর্কাইভ করা।  "James Maddison"। 11v11.com। AFS Enterprises। সংগ্রহের তারিখ ৯ অক্টোবর ২০১৮।  "James Maddison: Overview"। Premier League। সংগ্রহের তারিখ ৯ অক্টোবর ২০১৮।  Sharpe, James (২০ জুন ২০১৮)। "James Maddison 'one of most exciting young talents in English football' says Claude Puel"। Leicester Mercury। সংগ্রহের তারিখ ৯ অক্টোবর ২০১৮।  "England's matches: The under 21's: 2010–20"। England Football Online। ১৫ অক্টোবর ২০১৯। সংগ্রহের তারিখ ১৪ নভেম্বর ২০১৯।  "২৫ মিলিয়ন ইউরোর বিনিময়ে লেস্টার সিটিতে যোগদান"। ট্রান্সফারমার্কেট। সংগ্রহের তারিখ ৪ জুলাই ২০২০।  উইকিমিডিয়া কমন্সে জেমস ড্যানিয়েল ম্যাডিসন সংক্রান্ত মিডিয়া রয়েছে। লেস্টার সিটির প্রাতিষ্ঠানিক ওয়েবসাইটে জেমস ম্যাডিসন (ইংরেজি) ফুটবল অ্যাসোসিয়েশনের প্রাতিষ্ঠানিক ওয়েবসাইটে জেমস ম্যাডিসন (ইংরেজি) সকারওয়েতে জেমস ড্যানিয়েল ম্যাডিসন (ইংরেজি) সকারবেসে জেমস ড্যানিয়েল ম্যাডিসন (ইংরেজি)
ইস্তাম্বুলের মসজিদের তালিকা

ইস্তাম্বুল, ১৪৫৩ সাল থেকে উসমানীয় সাম্রাজ্যের রাজধানী এবং মধ্যপ্রাচ্যের বৃহত্তম শহর, এখানে অসংখ্য মসজিদ রয়েছে। ২০০৭ সালে, ইস্তাম্বুলে ২,৯৪৪ টি সক্রিয় মসজিদ ছিল। এই বাইজান্টাইন কাঠামোকে অটোমানরা মসজিদে রূপান্তরিত করেন। আরাপ মসজিদ আতিক মুস্তাফা পাশা মসজিদ বদরুম মসজিদ এস্কি ইমারেত মসজিদ ফেনারি ঈসা মসজিদ হিরামি আহমেত পাশা মসজিদ গুল মসজিদ হাগিয়া সোফিয়া ছরা চার্চ, বর্তমানে জাদুঘর কালেন্দেরহানে মসজিদ কাসিম আগা মসজিদ কেফেলি মসজিদ কচা মুস্তাফা পাশা মসজিদ ছোট হাগিয়া সোফিয়া পাম্মাকারিস্তস চার্চ সানচাক্তার হায়রেত্তিন মসজিদ ভেফা কিলিসে মসজিদ যেয়রেক মসজিদ এয়ুপ সুলতান মসজিদ, ১৪৫৮ মাহমুত পাশা মসজিদ, এমিনোনু, ১৪৬৩ ফাতিহ মসজিদ, ১৪৭০ মুরাত পাশা মসজিদ, আক্সারায়, ১৪৭১ রুম মেহমেদ পাশা মসজিদ, ১৪৭১ ফিরোজ আগা মসজিদ, ১৪৯১ বায়েজিদ দ্বিতীয় মসজিদ, ১৫০৬ ইয়াভুজ সেলিম মসজিদ, ১৫২৭/২৮ পিরি মেহমেদ পাশা মসজিদ, ১৫৩০–৩১ হাসেকি সুলতান মসজিদ, ১৫৩৯ ডেফতেরদার মসজিদ, ১৫৪২ মিহিরিমাহ সুলতান মসজিদ (উস্কুদার), ১৫৪৮ শেহজাদে মসজিদ, ১৫৪৮ বুরমাল মেসচিত মসজিদ (বুরমাল মেসচিত চামিই), ১৫৫০ হাদিম ইব্রাহিম পাশা মসজিদ, ১৫৫১ সিনান পাশা মসজিদ (ইস্তাম্বুল), ১৫৫৫ সুলাইমানি মসজিদ, ১৫৫৮ ইস্কেন্দের পাশা মসজিদ, কানলিচা, ১৫৬০ রুস্তেম পাশা মসজিদ, ১৫৬৩ মিহিরিমাহ মসজিদ, ১৫৬৫ কারা আহমেত পাশা মসজিদ, ১৫৭২ শকল্লু মেহমেত পাশা মসজিদ, ১৫৭২ যাল মাহমুদ পাশা মসজিদ, ১৫৭৭ কিলিক আলি পাশা কমপ্লেক্স, ১৫৮০ সেমসি পাশা মসজিদ, ১৫৮১ আতিক ভালিদে মসজিদ, ১৫৮৩ মোল্লা সেলেবি মসজিদ, ১৫৮৪ মেসিহ মেহমেদ পাশা মসজিদ, ১৫৮৫ কিরমিযি মিনারে মসজিদ, সম্ভবত ১৫৯১ সুলতান আহমেদ মসজিদ, ১৬১৬ নতুন মসজিদ মসজিদ (ইস্তাম্বুল), ১৬৬৫ ইয়েনি ভালিদে মসজিদ, ১৭১০ নুরুওসমানি মসজিদ, ১৭৫৫ জেয়নেপ সুলতান মসজিদ, ১৭৬৯ এমিরগান মসজিদ, ১৭৮১ লালেলি মসজিদ, ১৭৮৩ টেসভিকিয়ে মসজিদ, ১৭৯৪ মুহাম্মদ মাআরিফি মসজিদ, ১৮১৮ নুসরেতিয়ে মসজিদ, ১৮৩৬ কুচুক মেচিদিয়ে মসজিদ, ১৮৪৩ ডলমাবাহচে মসজিদ, ১৮৫৫ ওরতাকয় মসজিদ, ১৮৫৬ আলতুনিযাদে মসজিদ, ১৮৬৫ পেরতেভনিয়াল ভালিদে সুলতান মসজিদ, ১৮৭২ ইয়ালদিয হামিদিয়ে মসজিদ, ১৮৮৬ বেবেক মসজিদ, ১৯১৩ হান্দান আগা মসজিদ, ১৫ শতক ইস্কেন্দের পাশা মসজিদ, ফাতিহ, ১৫ বা ১৬ শতকে সাকিরিন মসজিদ, ২০০৯ কামলিকা মসজিদ, ২০১৬ সানকাকলার মসজিদ, ২০১২ সিসলি মসজিদ, ১৯৪৯ "Vatan – Diyanet: Türkiye'de 79 bin 096 cami var"। W9.gazetevatan.com। ১১ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৬ জুন ২০০৯।
বাংলাদেশ অ্যাক্রেডিটেশন কাউন্সিল

বাংলাদেশ অ্যাক্রেডিটেশন কাউন্সিল (বিএসি; বাংলা অর্থ "বাংলাদেশ প্রত্যয়ন পরিষদ") একটি স্বায়ত্তশাসিত সরকারি সংস্থা যা উচ্চ শিক্ষা প্রতিষ্ঠান এবং একাডেমিক প্রোগ্রাম প্রদানকারী সত্তাদের স্বীকৃতি প্রদান এবং মান নিশ্চিতকরণের দায়িত্ব পালন করে। কাউন্সিলটি 'বাংলাদেশ অ্যাক্রেডিটেশন কাউন্সিল আইন, ২০১৭'-এর অধীনে প্রতিষ্ঠা করা হয়। ২০১৭ সালের মার্চে বাংলাদেশ জাতীয় সংসদে 'বাংলাদেশ অ্যাক্রেডিটেশন কাউন্সিল আইন, ২০১৭' গৃহীত হয়। মেসবাহউদ্দিন আহমেদ ২০১৮ সালের আগস্টে কাউন্সিলের প্রথম চেয়ারম্যান নিযুক্ত হন। ২০১৯ সালের মে মাসে শিক্ষামন্ত্রী দীপু মনি মহাখালীতে অবস্থিত কাউন্সিলের সদর দপ্তর উদ্বোধন করেন। ২০১৯ সালের জুন নাগাদ কাউন্সিলের চারজন পূর্ণকালীন সদস্যের নিয়োগ সম্পন্ন হয়। কাউন্সিলের প্রথম সভা ২২ ডিসেম্বর ২০১৯ তারিখে মহাখালী অফিসে অনুষ্ঠিত হয়। শিক্ষাকার্যক্রম এবং প্রাতিষ্ঠানিক পর্যায়ে গুণমান নিশ্চয়তা প্রক্রিয়া এবং জাতীয় যোগ্যতার ফ্রেমওয়ার্ক বাস্তবায়নে সহযোগিতা। শিক্ষাকার্যক্রম ও প্রাতিষ্ঠানিক পর্যায়ে স্ব-মূল্যায়ন এবং আভ্যন্তরীণ গুণগত মান নিশ্চিতকরণ সংস্কৃতি তৈরির জন্য প্রয়োজনীয় মানদন্ড, পরামর্শমূলক নির্দেশাবলী এবং সমসাময়িক সর্বোত্তম কার্যপ্রণালীর নিয়মাবলী সরবরাহ। অ্যাক্রেডিটেশনের (প্রত্যয়নের) জন্য প্রস্তুতি সংক্রান্ত পরামর্শ প্রদান। গুণমান নিশ্চয়তা মানদন্ডসমূহকে প্রাতিষ্ঠানিভূত করতে সহায়তা করা। উচ্চশিক্ষা প্রতিষ্ঠান ও শিক্ষা কার্যক্রমের গুণগতমান মূল্যায়ন, মানোন্নয়ন এবং অ্যাক্রেডিটেশনের (প্রত্যয়নের) জন্য মতামত প্রদান। উচ্চশিক্ষা প্রতিষ্ঠানসমূহকে গুণগতমান নিশ্চিতকরণ, অ্যাক্রেডিটেশন বিষয়ে উৎসাহিতকরণ এবং সক্ষমতা বৃদ্ধির লক্ষ্যে সেমিনার, কর্মশালা, প্রশিক্ষণ ও সম্মেলন আয়োজন করা। গুণমান নিশ্চয়তা মানদন্ডের যথার্থতা বিষয়ে গবেষণা কার্যক্রম পরিচালনা। আন্তর্জাতিক পর্যায়ে গ্রহণযোগ্য গুণমান নিশ্চয়তা নেটওয়ার্ক এবং প্রত্যয়ন সংস্থাসমূহের সংগে সংযোগ রক্ষা করা। মেসবাহউদ্দিন আহমেদ (২০১৮ - বর্তমান) "কর্মকর্তা"। বাংলাদেশ অ্যাক্রেডিটেশন কাউন্সিল। ২৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৩ জুলাই ২০২০।  "উদ্দেশ্য"। বাংলাদেশ অ্যাক্রেডিটেশন কাউন্সিল। ৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৪ জুলাই ২০২০।  "বাংলাদেশ অ্যাক্রেডিটেশন কাউন্সিল আইন, ২০১৭"। আইন ও সংসদ বিষয়ক বিভাগ, আইন, বিচার ও সংসদ বিষয়ক মন্ত্রণালয়, বাংলাদেশ সচিবালয়, ঢাকা, বাংলাদেশ। সংগ্রহের তারিখ ৩ জুলাই ২০২০।  "অ্যাক্রেডিটেশন কাউন্সিলে প্রথম চেয়ারম্যান নিয়োগ"। বাংলাদেশ জার্নাল। সংগ্রহের তারিখ ৫ জুলাই ২০২০।  "বাংলাদেশ অ্যাক্রেডিটেশন কাউন্সিলের কার্যালয় উদ্বোধন"। দৈনিক নয়া দিগন্ত। সংগ্রহের তারিখ ৫ জুলাই ২০২০।  "বাংলাদেশ অ্যাক্রেডিটেশন কাউন্সিলের সভা অনুষ্ঠিত"। বণিক বার্তা। ২৭ ডিসেম্বর ২০১৯।  দাপ্তরিক ওয়েবসাইট
নেফেলি

গ্রিক পুরাণের, নেফেলি (Nephele) ( /ˈnɛfəliː/ ; গ্রিক: Νεφέλη, nephos "মেঘ" থেকে; ল্যাতিনীয় ন্যুবস ) ছিলেন একজন মেঘপরী, যিনি ফ্রিক্সাস ও হেলি এর গল্পে একটি গুরুত্বপূর্ণ স্থান অধিকার করে আছেন। গ্রীক পুরাণে রয়েছে যে নেফেলি হলেন একজন মেঘ, জিউস যাকে তার অতিথি হিসেবে ভোজনের সময় হেরার প্রতি কামবাসনা প্রদর্শনের পর ইক্সায়নের সততার পরীক্ষা নেবার জন্য হেরার মত করে তৈরি করেছিলেন। ইক্সায়ন সেই পরীক্ষায় বিফল হন, তিনি নেফেলির সাথে সঙ্গম করেন এবং সেন্টরদের (ইম্ব্রোস বা সেন্টরোস এর মাধ্যমে) জন্ম দেন। নেফেলি অ্যাথামাসকে বিবাহ করেছিলেন, এবং ফ্রিক্সাস ও হেলি নামক দুই যমজ সন্তানের জন্ম দেন। এরপর অ্যাথামাস ইনোর জন্য নেফেলিকে ত্যাগ করেন। ফ্রিক্সাস এবং হেলিকে তাদের সৎ মা ইনো ঘৃণা করতেন। ইনো এই যমজদের হাত থেকে রেহাই পেতে একটি ষড়যন্ত্র করে নগরের সমস্ত ফসলের বীজ পুড়িয়ে ফেলেন, যাতে সেগুলি থেকে ফসল না তৈরি হতে পারে। দুর্ভিক্ষে ভীত হয়ে স্থানীয় কৃষকরা নিকটবর্তী ভবিষ্যৎ-কথকের সহায়তা চেয়েছিলেন। ইনো সেই ভবিষ্যৎ-কথকের কাছে প্রেরিত লোকদের ঘুষ দিয়ে বলে, তারা যেন সবাইকে জানায় ভবিষ্যৎ-কথক বলেছে নগরের সংকট কাটাতে ফ্রিক্সাসের বলি দিতে হবে। অ্যাথামাস অনিচ্ছায় রাজি হন। তবে, ফ্রিক্সাসকে হত্যা করার আগে, তার মা নেফিলি একটি স্বর্ণের ভেড়া পাঠায় আর তাতে চড়ে ফ্রিক্সাস ও হেলি পালিয়ে যায়। তাদের যাত্রা শুরুর স্থলটি বিভিন্ন স্থানে থেসালির হ্যালোস বা বিওটিয়ার অর্কোমেনাস হিসেবে নথিভূক্ত হয়েছে। ফ্রিক্সাস ও হেলিকে বলা হয়েছিল উড্ডয়নের সময় নিচের দিকে না তাকাতে। তারপরো হেলি নিচের দিকে তাকায় ও ভয় পেয়ে ভেড়া থেকে পড়ে গিয়ে ইউরোপ ও এশিয়ার মধ্যবর্তী প্রণালীতে ডুবে যায় ও মারা যায়, প্রণালীটির নামকরণ করা হয়েছিল তার নামের সাথে মিলিয়ে হেলিসপন্ট, যার অর্থ হেলির সাগর (এখন দারদানেলিস নামে পরিচিত)। ফ্রিক্সাস কলচিসে পৌঁছে যায় যেখানে সেখানকার রাজা ও সূর্যদেব হেলিয়সের পুত্র ঈটিজ তাকে সাদরে অভ্যর্থনা জানান এবং তার সাথে নিজের কন্য ক্যালসিওপির বিবাহ দেন। কৃতজ্ঞতাস্বরূপ ফ্রিক্সাস ভেড়াটিকে দেবতা জিউসের কাছে উৎসর্গ করেন এবং ঈটিজকে এর স্বর্ণের পশম উপহার দেন। ঈটিজ স্বর্ণের পশমটিকে তার রাজ্যে অবস্থিত দেবতা আরেসের পবিত্র কুঞ্জবনের একটি বৃক্ষে ঝুলিয়ে রাখেন, যা একটি নির্ঘুম ড্রাগন পাহাড়া দেয়। পরবর্তিতে জ্যাসন ও তার আর্গোনটরা এই স্বর্ণের পশম উদ্ধার করেন। মেষ (তারকামণ্ডল) R. S. P. Beekes, Etymological Dictionary of Greek, Brill, 2009, p. 1012. Hyginus (Mary Grant translation): The Ram, (Aries) Tzetzes, Chiliades 9.20 line 464, 469 & 477 Pseudo-Apollodorus, Bibliotheca Epitome of Book 4.1.20 Bibliotheke i.9.1; "it is possible, however", Kerenyi suggests (The Gods of the Greeks p 264) "that originally she did not cause the seed-corn to be roasted, but introduced the practice of roasting corn in general." Flying is conventional in modern treatments, but see D. S. Robertson, "The Flight of Phrixus", The Classical Review, Vol. 54, No. 1 (Mar., 1940), pp. 1–8. Pseudo-Apollodorus. Bibliotheca, 1.9.1
আর. পি. সিং (ক্রিকেটার, জন্ম ১৯৬৫)

রুদ্র প্রতাপ সিং (উচ্চারণ; হিন্দি: आर. पी. सिंह; জন্ম: ৬ জানুয়ারি, ১৯৬৫) উত্তরপ্রদেশের লখনউ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে এয়ার ইন্ডিয়া ও উত্তরপ্রদেশ দলের প্রতিনিধিত্ব করেন। দলে তিনি মূলতঃ ডানহাতি মিডিয়াম পেস বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন আর. পি. সিং। ১৯৮২-৮৩ মৌসুম থেকে ১৯৯৫-৯৬ মৌসুম পর্যন্ত আর. পি. সিংয়ের প্রথম-শ্রেণীর খেলোয়াড়ী জীবন চলমান ছিল। ১৯৮০-এর দশকের মাঝামাঝি সময়ে একদিনের দলে প্রায় চারজন সিম বোলারের অন্তর্ভুক্তি বাধ্যতামূলক পর্যায়ের থাকায় আর. পি. সিংকে বেশ কয়েকজন নতুন বোলারের অন্যতম হিসেবে অন্তর্ভুক্ত করা হয়। এক দশকব্যাপী উত্তরপ্রদেশ দলের সদস্যরূপে রঞ্জী ট্রফি প্রতিযোগিতায় খেলেন ও দলের প্রধান চালিকাশক্তিতে পরিণত হয়েছিলেন। ১৯৮৪-৮৫ মৌসুমে ২৫ উইকেট লাভ করেন। এরফলে, জাতীয় দলে অন্তর্ভুক্তির পথ সুগম হয়। এ পর্যায়ে রেলওয়েজের সদস্যরূপে ১৪৬ রান খরচায় এগারো উইকেট পান। এটি তার সমগ্র খেলোয়াড়ী জীবনে খেলায় সেরা সংগ্রহ হিসেবে বিবেচিত হয়। তন্মধ্যে, প্রথম ইনিংসে ৭/৬৭ বোলিং পরিসংখ্যান দাঁড় করান। সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন আর. পি. সিং। সবগুলো ওডিআইই অস্ট্রেলিয়ার বিপক্ষে খেলেছিলেন তিনি। ২৪ সেপ্টেম্বর, ১৯৮৬ তারিখে হায়দ্রাবাদে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৭ অক্টোবর, ১৯৮৬ তারিখে রাজকূটে একই দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি। ঘরোয়া ক্রিকেটের ন্যায় আন্তর্জাতিক অঙ্গনে ঠিকভাবে নিজেকে মেলে ধরতে পারেননি আর. পি. সিং। স্বল্পকালীন আন্তর্জাতিক খেলোয়াড়ী জীবনে তেমন সফলতা পাননি। নিজস্ব দ্বিতীয় ও সর্বশেষ একদিনের আন্তর্জাতিকে অস্ট্রেলীয় তারকা ব্যাটসম্যান ডিন জোন্সের একমাত্র উইকেট পান। "Players / India / ODI caps"। Cricinfo। সংগ্রহের তারিখ ৪ জুলাই ২০২০।  "ODI Career Batting Averages"। Cricinfo। সংগ্রহের তারিখ ৪ জুলাই ২০২০।  "ODI Career Bowling Averages"। Cricinfo। সংগ্রহের তারিখ ৪ জুলাই ২০২০।  রমন লাম্বা সুরিন্দর অমরনাথ প্রথম-শ্রেণীর ক্রিকেট দলসমূহের বর্তমান তালিকা ভারতীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে আর. পি. সিং (ইংরেজি) ক্রিকেটআর্কাইভে আর. পি. সিং (সদস্যতা প্রয়োজনীয়) (ইংরেজি)
শহিদুল ইসলাম খান

শহিদুল ইসলাম খান বাংলাদেশের সিরাজগঞ্জ জেলার রাজনীতিবিদ ও সিরাজগঞ্জ-৫ আসনের সাবেক সংসদ সদস্য। শহিদুল ইসলাম খান সিরাজগঞ্জ জেলায় কামারখন্দ উপজেলার বাগবাড়ি গ্রামে জন্মগ্রহণ করেন। খান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে সিরাজগঞ্জ-৫ আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে সিরাজগঞ্জ-৫ আসন থেকে পরাজিত হয়েছিলেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "পঞ্চম থেকে দশম: আসনভিত্তিক ভোটের ফল"। বিডিনিউজ টোয়েন্টিফোর ডটকম। ২০২০-০৭-৩১ তারিখে মূল থেকে আর্কাইভ করা। সংগ্রহের তারিখ ২০২০-০৭-০৩।
মফিজ উদ্দিন তালুকদার

মফিজ উদ্দিন তালুকদার বাংলাদেশের সিরাজগঞ্জ জেলার রাজনীতিবিদ ও সিরাজগঞ্জ-৫ আসনের সাবেক সংসদ সদস্য। মফিজ উদ্দিন তালুকদার সিরাজগঞ্জ জেলার কামারখন্দ উপজেলায় জন্মগ্রহণ করেন। তালুকদার ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে সিরাজগঞ্জ-৫ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে তিনি একই আসন থেকে পরাজিত হয়েছিলেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "পঞ্চম থেকে দশম: আসনভিত্তিক ভোটের ফল"। বিডিনিউজ টোয়েন্টিফোর ডটকম। ২০২০-০৭-৩১ তারিখে মূল থেকে আর্কাইভ করা। সংগ্রহের তারিখ ২০২০-০৭-০৩।
থেমিস্টো

গ্রিক পুরাণে, থেমিস্টো (Themisto) ( /θəˈmɪstoʊ/ ; প্রাচীন গ্রিক : Θεμιστώ) হচ্ছেন হিপসিয়াস এর কন্যা এবং অ্যাথামাসের তৃতীয় ও শেষ স্ত্রী। কিছু সূত্র অনুসারে, অ্যাথামাসের দ্বারা তার চারজন সন্তান ছিল - লিউকন, এরিথ্রিয়াস, স্কেনিয়াস ও টোউয়াস। অন্যান্য সূত্রে তার কেবল দুজন সন্তান ছিল - স্ফিন্সিয়াস ও অরকোমেনাস, অথবা স্কেনিয়াস ও লিউকন। কেউ কেউ বলেন, লিউকন এর আসল পিতা হচ্ছেন পোসাইডন (লিউকোনোয়ি দেখুন)। তার নাম এসেছে প্রাচীন গ্রিক শব্দ "θεμιστος" থেকে যার অর্থ, "আইনের অধীনে" বা "রীতিনীতির অধীনে"। থেমিস্টো তার স্বামীর আগের স্ত্রীর সন্তানদের হত্যা করতে চান, কিন্তু দুর্ভাগ্যবশত নিজের সন্তানদেরই হত্যা করে বসেন। এটি ইউরিপিডসের একটি হারিয়ে যাওয়া বিয়োগান্তক নাটকের বিষয় ছিল, যা হাইজিনাসের দ্বারা পুনর্ব্যক্ত হয়। অ্যাথামাস তার দ্বিতীয় স্ত্রী ইনোকে মৃত ভেবে থেমিস্টোকে বিবাহ করেন, কিন্তু দেখা যায় ইনো জীবিত আছেন, এবং তিনি মায়েনাডদের সাথে পারনাসাস পর্বতে বাস করছেন। অ্যাথামাস ইনোকে তার গৃহে নিয়ে আসেন কিন্তু তার এই আগমনকে তিনি গোপন রাখেন। কিন্তু থেমিস্টো আবিষ্কার করেন যে ইনো ফিরে এসেছেন, এবং এর প্রতিশোধ নেবার জন্য তিনি ইনোর সন্তানদের হত্যা করার সিদ্ধান্ত নেন। কিন্তু তিনি জানতেন না যে এই ইনো আসলে কে, তিনি ইনোকে দেখার পর তাকে নিজের ভৃত্যা হিসেবে নিয়োগ দেন, এবং তাকে তার নিজের সন্তানদেরকে সাদা পোশাক পরাতে ও ইনোর সন্তানদেরকে কালো পোশাক পরাতে বলেন। এরপর থেমিস্টো সবকটা কালো পোশাক পরা শিশুকে হত্যা করেন। কিন্তু থেমিস্টো এটা বুঝতে পারেনি যে ইনো তাদের সন্তানদের পোশাক পরিবর্তন করে ফেলেছিল, আর ফলে থেমিস্টো নিজের সন্তানদেরই হত্যা করেছেন। এটি আবিষ্কারের পর থেমিস্টো আত্মহত্যা করেন। স্যুডো-অ্যাপোলোডোরাস অনুসারে, থেমিস্টো ইনোর মৃত্যুর পর অ্যাথামাসকে বিবাহ করেন, এবং শিশুদের হত্যা করার এই ঘটনাটি ঘটেনি। Pseudo-Apollodorus, Bibliotheca 1.9.2. Scholia on Apollonius Rhodius, Argonautica, 2. 1144: it appears that the scholiast believed her to be mother of Phrixus and Helle as well. Tzetzes on Lycophron, 22 Hyginus, Fabulae, 1 Nonnus, Dionysiaca, 9. 314 Hyginus, Fabulae, 157 [১] Ovid. Metamorphoses, 4.416 Hyginus, Fabulae, 4; a shorter version in Fab. 1, where the clothing swap is attributed to a nurse's mistake and Ino isn't involved.
তুরস্কের মসজিদের তালিকা

এটি তুরস্কের মসজিদের তালিকা। মার্চ ২০১৩ এর হিসেবে, তুরস্কে ৮২,৬৯৩টি মসজিদ রয়েছে। ইস্তাম্বুল প্রদেশে সর্বোচ্চ মসজিদ (৩,১১৩) এবং টুনসেলি প্রদেশে সর্বনিম্ন মসজিদ (১১৭) র‍য়েছে। এটি প্রতিভাত হয় যে, ২০০৩ সাল থেকে ১০ বছর সময়ে ৭,৩২৪টি মসজিদ বৃদ্ধি পেয়েছে। উইকিমিডিয়া কমন্সে তুরস্কের মসজিদের তালিকা সংক্রান্ত মিডিয়া রয়েছে। ইস্তাম্বুলের মসজিদের তালিকা How many mosques are there in Turkey? Haberturk.com
সা রে গা মা পা

সা রে গা মা পা একটি ভারতীয় সঙ্গীত প্রতিযোগিতামূলক আপাতবাস্তব টেলিভিশন অনুষ্ঠান। এটি ১৯৯৫ সালে জি টিভিতে সা রে গা মা হিসাবে প্রচার শুরু করেছিল। এটি ভারতের প্রবীণতম চলমান একটি সঙ্গীত আপাতবাস্তব অনুষ্ঠান। অনুষ্ঠানটির প্রথম পর্ব ১৯৯৫ সালের ১ মে প্রচারিত হয়েছিল এবং সোনু নিগম পর্বটিতে উপস্থাপনা করেছিলেন। ২০০০ সালে অনুষ্ঠানটিতে উপস্থাপনা করেছিলেন বাঙ্গাস ভ্রাতৃদ্বয়, সরোদ-বাদক আমজাদ আলি খানের ছেলে আমান আলি বাঙ্গাস এবং আইয়ান আলি বাঙ্গাস। ২০০২ থেকে শান অনুষ্ঠানটি উপস্থাপনা শুরু করেছিলেন। ২০০৫ সাল অবধি অনুষ্ঠানটি এমন একটি নিয়ম অনুসরণ করত, যেখানে সঙ্গীতের ক্ষেত্রে বিশেষজ্ঞরা প্রতিযোগীদের বিচার করতেন এবং তাদের স্কোর করতেন। সা রে গা মা পা চ্যালেঞ্জ ২০০৫-এর আগমনের পরে নিয়মটি পরিবর্তিত হয়ে বিচারকদের বিভিন্ন দলের পরামর্শদাতা হিসাবে পরিচয় করিয়েছিল এবং স্কোরিং মূলত জনগণের ভোটের উপর অধীনস্থ করা হয়েছিল। শান অনুষ্ঠানটির উপস্থাপনা থেকে সরে গেলে পুরাব কোহলি, মনীষ পল, করণ সিং রাঠোর, অর্চনা জানি, বিপুল রায়, জয় সনি, এমনকি শিশু উপস্থাপক ধৈর্যা সোরেচা ও আফশা মুসানী অনুষ্ঠানটিতে উপস্থাপনা করেছিল। পরবর্তী মরশুমগুলিতে উপস্থাপনার করার ক্ষেত্রে সর্বাধিক বিশিষ্ট নামগুলির মধ্যে ছিল জাভেদ আলী এবং বর্তমান উপস্থাপক আদিত্য নারায়ণ। অনুষ্ঠানটির গুজরাটি, মারাঠি, বাংলা, কন্নড়, পাঞ্জাবী, তামিল, তেলুগু এবং মালয়ালমের মতো একাধিক আঞ্চলিক সংস্করণও রয়েছে। "Reality shows take centre stage on TV - Livemint"। www.livemint.com। সংগ্রহের তারিখ ২০১৭-০৩-১৭।  "Sonu Nigam back as host on Sa Re Ga Ma Pa - Times of India"। The Times of India। সংগ্রহের তারিখ ২০১৭-০৩-১৭।  "Music is inspiration"। The Hans India (ইংরেজি ভাষায়)। সংগ্রহের তারিখ ২০১৭-০৩-১৭।  "Shaan"। Tellychakkar.com। সংগ্রহের তারিখ ২০১৭-০৩-১৭।  "Purab Kohli bids adieu to Zee TV's Sa Re Ga Ma Pa Singing Superstar"। ZEE TV। সংগ্রহের তারিখ ২০১৭-০৩-১৭।  Team, Tellychakkar। "Sa Re Ga Ma Pa Mega challenge gets its hosts"। Tellychakkar.com। সংগ্রহের তারিখ ২০১৭-০৩-১৭।  Team, Tellychakkar। "Vipul to do some more hosting"। Tellychakkar.com। সংগ্রহের তারিখ ২০১৭-০৩-১৭।  "Jay Soni turns host - Times of India"। The Times of India। সংগ্রহের তারিখ ২০১৭-০৩-১৭।  "Dhairya Sonecha & Afsha Musani to Host 'Hero Honda Sa Re Ga Ma Pa L'il Champs'"। ZEE TV। সংগ্রহের তারিখ ২০১৭-০৩-১৭।  "'Hero Sa Re Ga Ma Pa 2012' finds new host in Javed Ali with top 15 contestants | Best Media Info, News and Analysis on Indian Advertising, Marketing and Media Industry."। www.bestmediainfo.com (ইংরেজি ভাষায়)। ২০১৭-০৩-১৮ তারিখে মূল থেকে আর্কাইভ করা। সংগ্রহের তারিখ ২০১৭-০৩-১৭।  "Aditya Narayan returns to host 'Sa Re Ga Ma Pa Lil' Champs - Times of India"। The Times of India। সংগ্রহের তারিখ ২০১৭-০৩-১৭।  www.zeetv.com "Alka Yagnik, Udit Narayan & Kumar Sanu approached to judge Sa Re Ga Ma Pa L'il Champs' 8th season; Jay Bhanushali to host"। Tellychakkar.com (ইংরেজি ভাষায়)। ২০১৯-১২-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-২৯।
সবিতা ভাবী (চলচ্চিত্র)

সাবিতা ভাবি একটি ভারতীয় অ্যানিমেটেড অ্যাডাল্ট ফিল্ম যা যুক্তরাজ্য ভিত্তিক ব্যবসায়ী পুণিত আগরওয়াল (দেশমুখ নামেও পরিচিত) দ্বারা নির্মিত। এটি ২০১৩ সালের ৪ মে মুক্তি পেয়েছিল। চলচ্চিত্রটি হিন্দি ভাষাতে নির্মিত হয়। ভারতের সেন্সরশিপের কারণে চলচ্চিত্র মুক্তি পায় ওয়েবে। ২০৭০ সালে, বোম্বাই শহরটি একটি হাই হাই-টেক মেট্রোতে পরিণত হয়৷ যেখানে উড়ন্ত গাড়ি নিয়ে মানুষেরা যাতায়াত করে। জ্বালানী যদিও তখনও পেট্রোল। কারণ চাঁদে মানুষ সীমাহীন তেলের মজুদ পেয়েছে। অশ্লীল ভিডিও এর উপর নিষেধাজ্ঞার কারণে হতাশ দীপাংশু নামের লোকটি বাদে শহরে সবাই খুশি। তিনি মরিয়া হয়ে অনলাইন পর্ণের জন্য অনুসন্ধান করেন তবে কোনও ভিডিও খুঁজে পান না। উত্তেজিত হয়ে সে তার বন্ধু হ্যারির জায়গায় তার ফ্লাইং স্কুটারটি চালিয়ে যায়। হ্যারি প্রযুক্তিতে অতিমাত্রায় দক্ষ ছিল। সে ভার্চুয়াল রিয়েলিটির দ্বারা দীপাংশু ও নিজেকে সাবিতা ভাবীর আমলে নিয়ে যায়। যান্ত্রিক গোলোযোগের কারণে তাদের সাবিতা ভাবীর কাছেই আটকা পড়ে যেতে হয়। পরবর্তীতে কীভাবে তারা ফিরে এল তা নিয়েই এই সিনেমাটি রোমাঞ্চকরভাবে নির্মাণ করা হয়েছে। রোজলিন খান সাবিতা ভাবি চরিত্রে কণ্ঠ দিয়েছেন। "Savita Bhabhi film goes to Hollywood"। The Times of India। সংগ্রহের তারিখ ২০১৮-১১-১২।  Ramnath, Nandini (২০১৩-০৪-০১)। "Savita Bhabhi moves to celluloid"। livemint.com। সংগ্রহের তারিখ ২০১৮-১১-১২।  "Savita Bhabhi animation film is a fight for freedom of speech: Puneet"। The Times of India। সংগ্রহের তারিখ ২০১৮-১১-১২।  দাপ্তরিক ওয়েবসাইট ইন্টারনেট মুভি ডেটাবেজে সবিতা ভাবী (ইংরেজি)
ওয়াহিদুল হক (অর্থনীতিবিদ)

ড. ওয়াহিদুল হক (আনু. ১৯৩৩-৩ জুলাই ২০২০) বাংলাদেশের অর্থমন্ত্রী ছিলেন। তিনি কানাডার টরেন্টো বিশ্ববিদ্যালয়ের ইমিরেটাস অধ্যাপক হিসেবেও দায়িত্ব পালন করেন। ওয়াহিদুল হক আনু. ১৯৩৩ সালে লক্ষ্মীপুর জেলায় জন্মগ্রহণ করেন। তিনি ১৯৫৫ সালে ঢাকা বিশ্ববিদ্যালয় থেকে মাস্টার্স শেষে যুক্তরাষ্ট্রের ক্যালিফোর্নিয়ার স্ট্যানফোর্ড বিশ্ববিদ্যালয়ে পিএইচডি করেন। হক ১৯৬৯ সালে ইসলামাবাদ বিশ্ববিদ্যালয়ে অর্থনীতির অধ্যাপক ছিলেন। তিনি ঢাকা বিশ্ববিদ্যালয়েও শিক্ষকতা করেছেন। এর পর কিছুদিন বার্কেলি বিশ্ববিদ্যালয়ে অধ্যাপনা করে টরেন্টো বিশ্ববিদ্যালয়ে অধ্যাপক হিসেবে যোগ দিয়ে সেখানে স্থায়ীভাবে বসবাস শুরু করেন। তিনি ১৯৮৮ সালের সেপ্টেম্বর থেকে ১৯৯০ সালের মে মাস পর্যন্ত এরশাদের শাসনামালে অর্থমন্ত্রী হিসেবে দায়িত্ব পালন করেন। ওয়াহিদুল হক ৩ জুলাই ২০২০ সালে মৃত্যুবরণ করেন। নিজস্ব প্রতিবেদক (৪ জুলাই ২০২০)। "সাবেক অর্থমন্ত্রী ওয়াহিদুল হকের ইন্তেকাল"। জাগো নিউজ। সংগ্রহের তারিখ ৫ জুলাই ২০২০।  "মারা গেছেন সাবেক অর্থমন্ত্রী ওয়াহিদুল হক, পররাষ্ট্রমন্ত্রীর শোক"। দৈনিক ইত্তেফাক। ৪ জুলাই ২০২০। সংগ্রহের তারিখ ৪ জুলাই ২০২০।  সিনিয়র করেসপন্ডেন্ট (৪ জুলাই ২০২০)। "সাবেক অর্থমন্ত্রী ওয়াহিদুল হকের ইন্তেকাল"। বাংলানিউজটোয়েন্টিফোর.কম। সংগ্রহের তারিখ ৪ জুলাই ২০২০।  "সাবেক অর্থমন্ত্রী ওয়াহিদুল হক আর নেই"। দৈনিক কালের কণ্ঠ। ৪ জুলাই ২০২০। সংগ্রহের তারিখ ৪ জুলাই ২০২০।
ওয়াহিদুল হক (দ্ব্যর্থতা নিরসন)

ওয়াহিদুল হক নামটি নিচের ব্যক্তিবর্গকে নির্দেশ করতে পারে: ওয়াহিদুল হক –একুশে পদক ও স্বাধীনতা পুরস্কার প্রাপ্ত বাংলাদেশের লেখক ও সাংবাদিক। ওয়াহিদুল হক (অর্থনীতিবিদ) – বাংলাদেশের বাংলাদেশের অর্থমন্ত্রী ছিলেন। ওয়াহিদুল হক (রাজনীতিবিদ) –বাংলাদেশের রাজনীতিবিদ। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।